cyanic-selkie/wikianc huggingface dataset:
Iron Man 3
Πιθανή συνέχεια
Τον Μάρτιο του 2013, ο Μπλακ δήλωσε πως το πρώτο συμβόλαιο του Ντάουνι με τα Marvel Studios, το οποίο είχε λήξει μετά την κυκλοφορία του Iron Man 3, μπορεί να επεκτεινόταν έτσι ώστε ο ηθοποιός να μπορεί να εμφανιστεί σε μια δεύτερη ταινία Εκδικητών και τουλάχιστον ακόμα μία ταινία Iron Man. Είπε: «Υπήρχε μεγάλη συζήτηση σχετικά με αυτό: 'Είναι η τελευταία Iron Man ταινία για τον Ρόμπερτ;' Κάτι μου λέει πως δεν θα είναι και θα τον δούμε σε μια τέταρτη ή πέμπτη ταινία». Τον Απρίλιο του 2013, ο Τσιντλ δήλωσε πως ο Iron Man 3 θα μπορούσε να είναι η τελευταία ταινία της σειράς λέγοντας: «Η πόρτα παραμένει πάντα ανοικτή σε τέτοιου είδους ταινίες, ειδικά όταν πάνε τόσο καλά εισπρακτικά. Γνωρίζω πως υπήρχε η συζήτηση να κάνουμε σίγουρα αυτή σωστά και αν δούλευε, θα μπορούσε να είναι η τελευταία. Υπάρχει χώρος για να γίνουν περισσότερα με αυτούς τους χαρακτήρες. Φτάνουμε σε ένα γλυκό σημείο με τον Τόνι και τον Ρόουντι, έτσι κι αλλιώς». Τον Σεπτέμβριο του 2014, σχετικά με μια τέταρτη ταινία, ο Ντάουνι είπε: «Δεν υπάρχει κάποια στα σχέδια ... Όχι, δεν υπάρχει κάποιο πλάνο για τέταρτο Iron Man». Τον Απρίλιο του 2016, ο Ντάουνι δήλωσε πως είναι ανοικτός στο να επαναλάβει τον ρόλο του σε μια πιθανή τέταρτη Iron Man ταινία. Μετά τον θάνατο του Τόνι Σταρκ στην ταινία Εκδικητές: Η Τελευταία Πράξη (2019), ο συν-σεναριογράφος Στίβεν ΜακΦίλι είπε: «Θα είχατε ήδη την ταινία Iron Man 4 αν επρόκειτο για άλλα στούντιο», παρατηρώντας πως το να σκοτώσει η Marvel τον χαρακτήρα αποτελούσε μία τολμηρή κίνηση. Τον Ιανουάριο του 2020, όταν ρωτήθηκε αν θα επαναλάμβανε τον ρόλο του ως Iron Man, ο Ντάουνι σημείωσε: «Ναι, τα πάντα μπορούν να συμβούν... Όσον με αφορά, έχω κρεμάσει τα παπούτσια μου και είμαι εντάξει στο να το αφήσω πίσω... Είναι δύσκολο να το κάνεις».
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2013 Κατηγορία:Ταινίες βασισμένες σε κόμικς της Marvel Κατηγορία:Αμερικανικές θρίλερ ταινίες δράσης Κατηγορία:Αμερικανικές ταινίες δράσης - επιστημονικής φαντασίας Κατηγορία:Περιπέτεια επιστημονικής φαντασίας (ταινίες) Κατηγορία:Ταινίες γυρισμένες στην Κίνα Κατηγορία:Ταινίες γυρισμένες στη Βόρεια Καρολίνα Κατηγορία:Ταινίες γυρισμένες στο Λος Άντζελες Κατηγορία:Ταινίες γυρισμένες στο Μαϊάμι Κατηγορία:Αμερικανικές 3D ταινίες Κατηγορία:Ταινίες με θέμα τη διαταραχή μετατραυματικού στρες Κατηγορία:Ταινίες της Δεύτερης Φάσης του Κινηματογραφικού Σύμπαντος της Marvel Κατηγορία:Iron Man (σειρά ταινιών) Κατηγορία:Ταινίες IMAX
Κύπελλο Κύπρου ποδοσφαίρου ανδρών 1940-41
Το Κύπελλο Κύπρου 1940-41 ήταν η 7η έκδοση του Κυπέλλου Κύπρου. Συμμετείχαν οι ομάδες της Α΄ κατηγορίας 1940-41. Νικητής ήταν ο ΑΠΟΕΛ για δεύτερη φορά στην ιστορία του.
Σύστημα διεξαγωγής
Στο κύπελλο Κύπρου 1940-41 συμμετείχαν οι 4 ομάδες του πρωταθλήματος Α΄ κατηγορίας 1940-41 (η Τουρκική Λέσχη είχε αποχωρήσει από το πρωτάθλημα πριν τη διεξαγωγή του κυπέλλου). Διεξήχθη σε 2 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.
Τελικός
Στον τελικό προκρίθηκαν ο ΑΠΟΕΛ και η ΑΕΛ. Ο τελικός διεξήχθη στις 11 Μαΐου 1941 στο Παλιό Γ.Σ.Π. (το οποίο ήταν και έδρα του ΑΠΟΕΛ) στη Λευκωσία. Νικητής ήταν ο ΑΠΟΕΛ με σκορ 2-1.
Σκόρερ: 37΄ 1-0 Ανδρέας Καραμάνης, 2-0 Γιώργος Λαμπερτίδης, 2-1 Πάμπος Μιχαλάς
Δείτε επίσης
Κατηγορία:Κύπελλο Κύπρου (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1940-1941
Δυναστεία των Αχαιμενιδών
Η προέλευση
Η ιστορία της δυναστείας των Αχαιμενιδών είναι κυρίως γνωστή από Έλληνες ιστορικούς, όπως ο Ηρόδοτος, ο Κτησίας και ο Ξενοφών, την Εβραϊκή Βίβλο και άλλα εβραϊκά θρησκευτικά κείμενα, και εγγενείς ιρανικές πηγές. Σύμφωνα με τον Ηρόδοτο, οι Αχαιμενίδες ήταν μία οικογένεια από τη φυλή των Πασαργάδων και πιθανώς εγκαταστάθηκαν γύρω από την τοποθεσία των Πασαργάδων. Πιθανώς κυβέρνησαν άλλες περσικές φυλές τον 9ο αι. π.Χ.
Ο Δαρείος Α΄ ο Μέγας ενήγαγε τη γενεαλογία του στον Αχαιμένη (Haxāmaniš). Ωστόσο δεν υπάρχουν στοιχεία, για έναν βασιλιά που ονομάζεται Αχαιμένης.
Η δυναστεία
Η βασιλεία ήταν κληρονομική στη δυναστεία των Αχαιμενιδών. Το τελευταίο στοιχείο τού τίτλου βασιλεύς βασιλέων ήταν πάντα «Αχαιμενίδης». Η διαδοχή οριζόταν από τον βασιλιά των βασιλέων και ήταν συνήθως ο πρωτότοκος γιος του. Από τον Δαρείο Α΄ έως τον Αρταξέρξη Β΄, ήταν συνήθως μία συμβασιλεία μεταξύ τού πατέρα και τού γιου.
Πηγές
Κατηγορία:Μοναρχία στην Περσία και στο Ιράν Κατηγορία:Ιρανικές δυναστείες
Σαν Τζοβάννι ντελι Ερεμίτι
Ο Σαν Τζοβάννι ντελι Ερεμίτι (ιταλικά: San Giovanni degli Eremiti, μτφ. Άγιος Ιωάννης των Ερημιτών) είναι εκκλησία στο Παλέρμο της Σικελίας, πλησίον του Παλάτσο ντεϊ Νορμάνι.
Ιστορία
Οι καταβολές της εκκλησίας χρονολογούνται στον 6ο αιώνα. Στη συνέχεια, κατόπιν της ισλαμικής κατάκτησης της Σικελίας, μετατράπηκε σε τζαμί. Έπειτα από την εγκαθίδρυση της νορμανδικής κυριαρχίας επί της Νότιας Ιταλίας, μετατράπηκε εκ νέου σε χριστιανική εκκλησία από τον Ρογήρο Β΄ της Σικελίας, ο οποίος, προς το 1136, την παραχώρησε στους Βενεδικτίνους μοναχούς του Αγίου Γουλιέλμου του Βερτσέλλι.
Η εκκλησία υπέστη σημαντικές τροποποιήσεις κατά τη διάρκεια των επόμενων αιώνων. Μία αναστήλωση, η οποία έλαβε χώρα προς το 1880, επιχείρησε να επαναφέρει την αρχική μεσαιωνική μορφή της.
Αρχιτεκτονική
Η εκκλησία χαρακτηρίζεται από τους λαμπερούς κόκκινους θόλους της, οι οποίοι, εμφανώς, καταδεικνύουν τη διατήρηση των αραβικών επιρροών στη Σικελία κατά την περίοδο της ανακατασκευής της, κατά τη διάρκεια του 12ου αιώνα, υπό τη μορφή του αραβονορμανδικού πολιτισμού. Εντός του, χρονολογούμενου από το 1882, έργου της, Diary of an Idle Woman in Sicily, η Φράνσις Έλιοτ την περιγράφει ως «... πλήρως ανατολίτικη... θα μπορούσε, κάλλιστα, να βρίσκεται στη Βαγδάτη ή τη Δαμασκό». Ωστόσο, το κόκκινο χρώμα των θόλων δεν υφίστατο εξαρχής, καθώς, οι τελευταίοι, αναστηλώθηκαν λαμβάνοντας τη σημερινή μορφή τους στα τέλη του 19ου αιώνα από αρχιτέκτονα, οποίος, έχοντας βρει κομμάτια κόκκινου κονιάματος επί των θόλων, προχώρησε στον χρωματισμό του συνόλου εξ'αυτών σε κόκκινο χρώμα.
Η εκκλησία γειτνιάζει σε μία πλευρά της με τετράγωνη κατασκευή, η οποία, πιθανώς, ήταν πρώην τζαμί. Η εκκλησία ακολουθεί σχέδιο Λατινικού Σταυρού, έχοντας ένα κεντρικό κλίτος και δύο πλευρικά κλίτη, καθώς και τρεις αψίδες. Κάθε ένα εκ των τετράγωνων ανοιγμάτων της οροφής επισκιάζεται από έναν θόλο. Το πρεσβυτέριο, το οποίο καταλήγει σε μία κόγχη, επίσης διαθέτει θόλο.
Το περιστύλιο, το οποίο κοσμείται από έναν πολυτελή κήπο, αποτελεί το καλύτερα διατηρημένο τμήμα του παλαιού μοναστηριού. Διαθέτει σημαντικούς μικρού μεγέθους διπλούς κίονες με κιονόκρανα διακοσμημένα με φυτικά μοτίβα, τα οποία υποστηρίζουν αψιδωτά τόξα. Περιλαμβάνει, επίσης, μία αραβική στέρνα.
Παραπομπές
Κατηγορία:Ρωμαιοκαθολικές εκκλησίες του 12ου αιώνα Τζοβαννι ντελι Ερεμιτι Κατηγορία:Αραβονορμανδική αρχιτεκτονική στο Παλέρμο Κατηγορία:Πρώην τζαμιά στην Ιταλία Κατηγορία:Μοναστήρια στη Σικελία Κατηγορία:Νορμανδική αρχιτεκτονική στην Ιταλία Κατηγορία:Εκκλησίες νορμανδικής αρχιτεκτονικής Κατηγορία:Γοτθική αρχιτεκτονική στη Σικελία Κατηγορία:Μνημεία Παγκόσμιας Κληρονομιάς στην Ιταλία Κατηγορία:Αραβονορμανδικό Παλέρμο και Καθεδρικοί Ναοί της Τσεφαλού και του Μονρεάλε
Λαοδίκεια
Με το όνομα Λαοδίκεια είναι γνωστές οι παρακάτω αρχαίες πόλεις:
Χάινριχ Χερτζ
Ο Χάινριχ Ρούντολφ Χερτς ή Χερτζ (Heinrich Rudolf Hertz, 22 Φεβρουαρίου 1857 – 1 Ιανουαρίου 1894) ήταν Γερμανός φυσικός, ο πρώτος που πέτυχε την εκπομπή, μετάδοση και λήψη ραδιοκυμάτων.
Βιογραφικά στοιχεία
Ο Χάινριχ Χερτς ήταν τέκνο εύπορης και καλλιεργημένης οικογένειας του Αμβούργου. Γονείς του ήταν ο δικηγόρος και μέλος της γερουσίας του Αμβούργου Γκούσταφ Φέρντιναντ Χερτς (2/8/1827 - 8/9/1914), και μητέρα του η Άννα Ελίζαμπετ Πφέφερκορν.Ως μαθητής στο γυμνάσιο Gelehrtenschule des Johanneums στο Αμβούργο, ο Χερτς έδειξε ικανότητα τόσο στις φυσικές επιστήμες, όσο και στις ξένες γλώσσες, μαθαίνοντας εξωσχολικά την αραβική και τη σανσκριτική. Αργότερα σπούδασε φυσικομαθηματικά και μηχανική στη Δρέσδη, στο Τεχνικό Πανεπιστήμιο του Μονάχου και στο Πανεπιστήμιο Χούμπολτ του Βερολίνου. Στο τελευταίο είχε καθηγητές τους Γκούσταβ Κίρχοφ και Χέρμαν φον Χέλμχολτς, και εκεί απέκτησε το διδακτορικό του το 1880, παραμένοντας και την επόμενη τριετία ως βοηθός του Χέλμχολτς. Το 1883 ο Χερτς ανέλαβε μια θέση λέκτορα της θεωρητικής φυσικής στο Πανεπιστήμιο του Κιέλου. Το 1885 έγινε τακτικός καθηγητής στο Πανεπιστήμιο της Καρλσρούης.
Το 1886 ο Χερτς νυμφεύθηκε την Ελίζαμπετ Ντολ (E. Doll, 1864-1941), κόρη του Μαξ Ντολ, λέκτορα της γεωμετρίας στο Πανεπιστήμιο της Καρλσρούης. Απέκτησαν δύο κόρες: τη Γιοχάνα, που γεννήθηκε στις 20 Οκτωβρίου 1887, και τη Ματίλντε Κάρμεν (1891-1975), η οποία έγινε αξιόλογη βιολόγος. Στην Καρλσρούη ο Χερτς διεξήγαγε τις έρευνές του στα ηλεκτρομαγνητικά κύματα, ορόσημο στην ιστορία του ηλεκτρομαγνητισμού και θεμέλιο για την ανάπτυξη της ραδιοφωνίας.
Στις 3 Απριλίου 1889 ο Χερτς δέχθηκε τη διπλή θέση του καθηγητή της Φυσικής και του διευθυντή του Ινστιτούτου Φυσικής στη Βόννη, την οποία και διετήρησε μέχρι τον θάνατό του. Στη Βόννη ερεύνησε θέματα της θεωρητικής μηχανικής και δημοσίευσε τις έρευνές του στο βιβλίο Die Prinzipien der Mechanik in neuem Zusammenhange dargestellt (= «Οι αρχές της Μηχανικής παρουσιασμένες σε μια νέα μορφή»), το οποίο εκδόθηκε μετά τον θάνατό του.
Θάνατος
Το 1892 διαγνώσθηκε στον Χερτς μια μόλυνση (μετά από εξετάσεις που έκανε εξαιτίας ημικρανιών που είχε) και χειρουργήθηκε για τη θεραπεία του. Πέθανε από κοκκιωματώδη αγγειίτιδα σε ηλικία 36 ετών στη Βόννη, και τάφηκε στο Κοιμητήριο Όλσντορφ του Αμβούργου.
Η σύζυγος του Χερτς Ελίζαμπετ δεν ξαναπαντρεύτηκε ποτέ. Ούτε και οι κόρες τους παντρεύτηκαν, οπότε δεν υπάρχουν πλέον απόγονοι του Χερτς.
Παραπομπές
Κατηγορία:Αμβούργο Κατηγορία:Γερμανοί φυσικοί Κατηγορία:Πρωτοπόροι του ραδιοφώνου Κατηγορία:Γερμανοί φιλόσοφοι Κατηγορία:Γερμανοί εφευρέτες
Κάστρο Αγίου Γεωργίου (Κεφαλονιά)
Το φρούριο του Αγίου Γεωργίου, ή αλλιώς Κάστρο, όπως λέγεται σήμερα, ήταν η μοναδική πολυάνθρωπη πόλη της Κεφαλονιάς από τον Μεσαίωνα έως το 1757. Στα επίσημα βενετικά αρχεία αναφέρεται ως Città di Cefalonia, δηλαδή Πόλη της Κεφαλονιάς. Η δημιουργία του χρονολογείται στον δωδέκατο αιώνα μ.Χ. Το Κάστρο του Αγίου Γεωργίου είναι ένα από τα σημαντικά ιστορικά αξιοθέατα στην Κεφαλονιά. Παρ' όλη τη φθορά από το πέρασμα του χρόνου και τις σεισμικές δονήσεις, στέκει επιβλητικό μέχρι και σήμερα.
Ιστορική αναδρομή
Η δημιουργία του χρονολογείται στον δωδέκατο αιώνα μ.Χ. από τους Βυζαντινούς. Κατά τη διάρκεια της διακυβέρνησης του νησιού από τους παλατίνους κόμητες Ορσίνι έγιναν κάποιες αλλαγές, οι οποίες γενικεύτηκαν στα μέσα του 16ου αιώνα, όταν πια βρισκόταν στα χέρια των Βενετών. Το βενετσιάνικο φρούριο κτίστηκε πάνω στα ερείπια του βυζαντινού από τον μηχανικό Νικόλαο Τσιμάρα το 1504.Τα τείχη του με τρεις προμαχώνες, διατηρούνται σε πολύ καλή κατάσταση μέχρι σήμερα.Η σημαντικότερη στιγμή της ιστορίας του ήταν η πολιορκία και άλωσή του τα Χριστούγεννα του 1500 από τις ενωμένες χριστιανικές δυνάμεις Βενετών και Ισπανών, υπό τη γενική αρχηγία του Γκονσάλο ντε Κόρδοβα, από τα χέρια των Οθωμανών που είχαν καταλάβει το νησί το 1484. Με τη δημογραφική ανάκαμψη του νησιού πύκνωσαν οι κατοικίες μέσα στο φρούριο που προορίζονταν για τις αρχές και τους ευγενείς (μπόργκο), και σταδιακά αναπτύχθηκε οικισμός (εξώμπουργο, προάστιο) γύρω και κάτω από τα τείχη. Το φρούριο του Αγίου Γεωργίου έχασε την αμυντική του σημασία από τα τέλη κιόλας του 16ου αιώνα. Η άμυνα του νησιού απαιτούσε πλέον την ανέγερση οχυρών κοντά στις θάλασσες και τα λιμάνια. Το κάστρο υπέστη ζημιές από τους σεισμούς το 1636 και 1637. Παρόλο που ο οικισμός του κοντινού Αργοστολίου με τον καιρό ξεπέρασε το Κάστρο σε οικονομική και κοινωνική σημασία, το Κάστρο συνέχισε να είναι η πρωτεύουσα του νησιού μέχρι το 1757. Μόνο τότε μεταφέρθηκε η έδρα των αρχών στο Αργοστόλι. Οι τελευταίοι σεισμοί του 1953 προξένησαν μεγάλες καταστροφές. Σήμερα πολύ λίγα σπίτια βρίσκονται στον ομώνυμο οικισμό εξωτερικά του φρουρίου (εξώμπουργο), και οι κάτοικοι μένουν εκεί για συναισθηματικούς λόγους σε μια περισσότερο κλειστή κοινωνία.
Τοποθεσία του κάστρου
thumb|250px|Γενική άποψη του Κάστρου Το Κάστρο του Αγίου Γεωργίου είναι χτισμένο σε ένα ύψωμα σε απόσταση 7 χιλιόμετρων από το Αργοστόλι και δεσπόζει στο νότιο τμήμα της Κεφαλονιάς και στον κόλπο του Αργοστολίου. Τα πρώτα σπίτια έξω από τον αρχαιολογικό χώρο άρχισαν να κτίζονται τον προηγούμενο αιώνα, όταν και η περιοχή αναγνωρίστηκε και προστατεύθηκε ως αξιοθέατο, αλλά και σημαντικό ιστορικό μνημείο.
Εσωτερικός και εξωτερικός χώρος
Το φρούριο έχει έκταση περίπου 16.000 τ.μ. και περίμετρο 600 μέτρα. Έχει πολυγωνικό σχήμα. Αποτελείται από το εξωτερικό περιτείχισμα, τον εσωτερικό περίβολο, που έχει σχήμα πετάλου, και μια βραχώδη κορυφή που υψώνεται στο κέντρο περίπου του περιβόλου όπου βρίσκονται τα ερείπια του λεγόμενου Παλαιού Φρουρίου. Διασώζονται εκκλησίες και κτίσματα στο εσωτερικό, καθώς και στο προάστιο (μπόργκο) ανατολικά της εισόδου. Στο μπόργκο του Κάστρου υπάρχει ο μητροπολιτικός ναός Ιερός Ναός της Ευαγγελίστριας, χαρακτηριστικό δείγμα επτανησιακού μπαρόκ. Στο εσωτερικό φυλάσσονται αξιόλογες μεταβυζαντινές εικόνες από τους ερειπωμένους ναούς του Κάστρου. Στα νότια του Κάστρου βρίσκεται η ιστορική Μονή Αγίου Ανδρέα Μηλαπιδιάς. Στο παλαιό καθολικό της λειτουργεί εκκλησιαστικό μουσείο με αξιόλογες εικόνες. Στον περίβολο του φρουρίου, κοντά σε μια μικρή πλατεία, θα δει κάποιος και τα ερείπια της καθολικής εκκλησίας του Αγίου Νικολάου. Μέσα στο κάστρο υπήρχε πλήθος εκκλησιών, των οποίων τα ερείπια σώζονται σήμερα.
Αρχιτεκτονική χώρου
Οι Βενετοί μόλις κατέλαβαν το νησί φρόντισαν για την ενίσχυση του φρουρίου προκειμένου να προστατευτεί και από τις επιθέσεις πειρατών που την περίοδο εκείνη λυμαίνονταν τις θάλασσες. Το 1504 κατασκευάστηκε ένα νέο εξωτερικό περιτείχισμα, που σώζεται μέχρι σήμερα. Στο εξής προσθήκες και βελτιώσεις γίνονταιν ανά τακτά χρονικά διαστήματα. Φαίνεται ότι οι Βενετοί ενίσχυσαν ιδιαίτερα το βορειοανατολικό μέρος του τείχους, καθώς και το τμήμα που βρίσκεται απέναντι από το Προάστιο, απ' όπου το έδαφος είναι ομαλότερο και οι επιθέσεις θα ήταν ευκολότερες, γιατί από την πλευρά του Προαστίου ανοικοδομήθηκε ο ισχυρότερος προμαχώνας, ενώ στην πρόσοψη που είναι στραμμένη προς το Αργοστόλι υπάρχουν επιχωματώσεις ύψους 1,70 μ. και πάνω σ' αυτές επάλξεις πλάτους 2 μ.
Το νοτιοδυτικό μέρος του τείχους ήταν ασθενέστερα εξοπλισμένο. Η θωράκιση του φρουρίου από την πλευρά αυτή ήταν φυσική, γιατί το έδαφος είναι δύσβατο, βραχώδες και απότομο, έτσι ώστε να μη προσφέρεται για επίθεση και ανάπτυξη του πεζικού με τα δεδομένα της εποχής εκείνης. Μέσα στο φρούριο υπήρχαν κτήρια δημόσια και ιδιωτικά, ναοί, αποθήκες τροφίμων και πυρομαχικών, στρατώνες, νοσοκομεία, φυλακές, δεξαμενές νερού. Ακόμη υπάρχουν πληροφορίες ότι πάνω σε πολλά κτήρια ήταν εντοιχισμένα οικόσημα ευγενών.
Το Κάστρο σήμερα
Τελευταία γίνονται προσπάθειες αναστήλωσης κτηρίων και μνημείων που επλήγησαν από το σεισμό, αλλά και γενικότερης διαμόρφωσης μέσα από το χαρακτηρισμό του ως παραδοσιακού και διατηρητέου οικισμού. Στο Κάστρο του Αγίου Γεωργίου μπορεί να φτάσει κανείς από το Αργοστόλι με λεωφορείο ή με αυτοκίνητο, η απόσταση είναι 8 χλμ. Στη διαδρομή από το Αργοστόλι περνάει από την περιοχή της Κρανιάς, σε ένα δρόμο που πρόσφατα έχει αποκτήσει οικιστική ανάπτυξη, αλλοιώνοντας το καθαρά αγροτικό στοιχείο της περιοχής. Μπαίνοντας στο χωριό Περατάτα υπάρχει δρόμος που ανεβαίνει στον λόφο απ' όπου εμφανώς ο επισκέπτης θα αντικρίσει το μεγαλοπρεπές κάστρο. Λίγο πριν φτάσει σε αυτό υπάρχει στα αριστερά δρόμος που οδηγεί στο χωριό Τρωιανάτα, αλλά και σε ένα εκκλησάκι που πρόσφατα αναστηλώθηκε σε ανάμνηση της παλιάς εκκλησίας του προσεισμικού οικισμού.
Ράβενσμπρικ
Το Ράβενσμπρυκ (γερμανικά: Ravensbrück) ήταν στρατόπεδο συγκέντρωσης του Β΄ Παγκοσμίου Πολέμου. Βρισκόταν κοντά στην κωμόπολη Φύρστενμπεργκ, 55 μίλια βόρεια του Βερολίνου. Προοριζόταν σχεδόν αποκλειστικά για κρατούμενες γυναίκες. Υπολογίζεται ότι σε αυτό κρατήθηκαν συνολικά περίπου 135.000 γυναίκες, από τις οποίες 92.000 βρήκαν εκεί το θάνατο.
Ιστορικό
Η πρώτη πληθύσμωση του νέου στρατοπέδου έγινε το Μάιο του 1939, όταν μεταφέρθηκαν σε αυτό περίπου 900 κρατούμενες από το προς εγκατάλειψη στρατόπεδο του Λίχτενμπουργκ. Ακολούθησε μεγάλη αύξηση των προσαγομένων κρατουμένων - περίπου 400 αθίγγανες μεταφέρθηκαν εκεί στο τέλος Ιουνίου 1939 από το στρατόπεδο του Μπύργκενλαντ στην Αυστρία. Συνολικά υπολογίζεται ότι σε αυτό μεταφέρθηκαν, καθ' όλη τη διάρκεια λειτουργίας του, περισσότερες από 5.000 αθίγγανες. Ακολούθησε μια μεγάλη αποστολή Πολωνίδων, το Σεπτέμβριο του 1939. Συνολικά στο Ράβενσμπρικ μεταφέρθηκαν 45.000 γυναίκες από την Πολωνία.
Οι συνθήκες κράτησης δε διέφεραν από αυτές των υπόλοιπων στρατοπέδων συγκέντρωσης: Ο υποσιτισμός, οι ξυλοδαρμοί, οι καθημερινές εκτελέσεις με απαγχονισμό ή πυροβόλο όπλο ήταν καθημερινά φαινόμενα. Όσες κρατούμενες δεν ήταν κατάλληλες για εργασία στέλνονταν στο Άουσβιτς ή στο παρακείμενο βοηθητικό στρατόπεδο του Ούκερμαρκ (Uckermark) όπου και θανατώνονταν σε θαλάμους αερίων. Σε Πολωνές κρατούμενες έγιναν, επίσης, και ιατρικά πειράματα. Τα γνωστότερα από αυτά ήταν:
thumb|right|130px|Καρλ Γκέμπχαρτ (1935). Φωτ. Deutsches Bundesarchiv
Προσωπικό φύλαξης
Το στρατόπεδο προσέφερε τη δυνατότητα εκπαίδευσης γυναικών δεσμοφυλάκων, των επιλεγομένων Aufseherin. Υπολογίζεται ότι στο διάστημα λειτουργίας του στρατοπέδου εκπαιδεύτηκαν σε αυτό περίπου 4.000 γυναίκες δεσμοφύλακες. Από αυτές η περισσότερο διάσημη ήταν η Ερμίνα Μπραουνστάινερ (Hermine Braunsteiner), ίσως η σκληρότερη αρχιδεσμοφύλακας του στρατοπέδου, η οποία είχε την προσωπική προτίμηση να θανατώνει μικρά παιδιά ποδοπατώντας τα εμπρός στις μητέρες τους. Αρχικά είχε καταφέρει να διαφύγει, ο Σίμον Βίζενταλ, όμως, την εντόπισε και κατάφερε να την προσαγάγει σε δίκη το 1976. Η Μπραουνστάινερ καταδικάστηκε σε ισόβια κάθειρξη για τις φρικαλεότητες που διέπραξε στο Ράβενσμπρικ.
Απελευθέρωση
thumb|right|200px|Μνημείο για τις μητέρες του Ράβενσμπρικ Κατά τους τελευταίους μήνες του πολέμου και λόγω της ταχύτατης προέλασης του Ερυθρού Στρατού, η ηγεσία των SS αποφάσισε την εξόντωση όσων κρατουμένων είχαν επιζήσει, με στόχο την εξάλειψη των μαρτύρων των φρικαλεοτήτων που είχαν διαπραχθεί. Σε αυτό το «πρόγραμμα» εντάσσεται η θανάτωση με αέρια 130 βρεφών και εγκύων το Μάρτιο του 1945.
Το στρατόπεδο αρχικά έστελνε τις προς θανάτωση κρατούμενες στο Άουσβιτς, ενώ όσες πέθαιναν από πείνα, κακουχίες ή δολοφονούνταν, αποτεφρώνονταν στο κρεματόριο του Φύρστενμπεργκ. Επειδή, όμως, οι ανάγκες δεν καλύπτονταν, το στρατόπεδο απέκτησε το δικό του αποτεφρωτήριο, ενώ για πρώτη φορά αναφέρεται σε έγγραφο η ημερομηνία της 22ας Ιουνίου 1944 για θανάτωση σε θάλαμο αερίων στο ίδιο το στρατόπεδο.
Στα τέλη Μαρτίου του 1945 η ηγεσία των SS αποφασίζει να μεταφέρει τα αρχεία του στρατοπέδου έξω από αυτό, μαζί με όλο τον εργαστηριακό εξοπλισμό. Στις 27 και 28 Απριλίου εκκενώνεται το στρατόπεδο από όσες κρατούμενες μπορούν να περιπατήσουν, οι οποίες ξεκινούν μια «πορεία θανάτου». Στις 30 Απριλίου φθάνουν στο στρατόπεδο τα Σοβιετικά στρατεύματα. Βρίσκουν εκεί μόνο 3.000 γυναίκες και 300 άνδρες, όλους στα τελευταία στάδια της εξάντλησης. Τα αρχεία του στρατοπέδου είτε δεν βρέθηκαν είτε κρατήθηκαν μυστικά και μη ανακοινώσιμα από τις Σοβιετικές αρχές.
Άραξος Αχαΐας
Ο Άραξος είναι χωριό της Αχαΐας στην Πελοπόννησο. Από το 2010 ανήκει στο Δήμο Δυτικής Αχαΐας ως τμήμα του πρώην Δήμου Λαρισσού. Στην ομώνυμη κοινότητα ανήκουν, πέρα από τον οικισμό του Αράξου, οι οικισμοί Καλόγρια και Παραλίμνη (νυν Ακρωτήριο Αράξου) καθώς και ο καταργημένος οικισμός Ταξιάρχες.
Ιστορία
Το χωριό χωρίζεται σε δύο οικισμούς που δημιουργήθηκαν από βοσκούς που περνούσαν εκεί το χειμώνα με τα κοπάδια τους. Οι κτηνοτρόφοι αυτοί έρχονταν από το ορεινό χωριό Γκέρμπεσι (νυν Προφήτης Ηλίας) των Καλαβρύτων και γι' αυτό το αρχικό όνομα του χωριού ήταν (Κάτω) Γκέρμπεσι.
Διοικητική εξέλιξη
Από το 1836 έως το 1841, ήταν δημοτικό διαμέρισμα του τότε Δήμου Αράξου.
Με το ΦΕΚ 50Α της 25/07/1879 ο οικισμός, που τότε ονομαζόταν Γκέρμπεσι, προσαρτάται στον τότε Δήμο Δύμης. Με το ΦΕΚ 256Α της 28/08/1912 αποσπάται από τον τότε Δήμο Δύμης και προσαρτάται στην κοινότητα Στριγκλέϊκων.
Με το ΦΕΚ 156Α της 08/08/1928 ο οικισμός μετονομάστηκε από Γκέρμπεσι σε Παραλίμνη.
Με το ΦΕΚ 143Α της 12/04/1929 ο οικισμός αποσπάστηκε από την κοινότητα Στριγκλέϊκων και προσαρτήθηκε στην κοινότητα Λακκόπετρας. Με το ΦΕΚ 148Α της 18/07/1947 ο οικισμός αποσπάστηκε από την κοινότητα Λακκόπετρας και ορίστηκε ως έδρα της κοινότητας Παραλίμνης.
Με ΦΕΚ 125Α της 21/05/1956 ο οικισμός μετονομάστηκε από Παραλίμνη σε Άραξος.
Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Λαρισσού μέχρι το 2010 που εντάχθηκε στο Δήμο Δυτικής Αχαΐας (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".
Κοινότητα
Ο Αράξος είναι χαρακτηρισμένος ως αγροτικός πεδινός οικισμός, με έκταση ως κοινότητα 25,123 χμ². Η δημογραφική εξέλιξη του οικισμού και της κοινότητας είναι η εξής: Σε παρένθεση αναφερται αναφέρεται πληθυσμός της τοπικής κοινότητας.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Λαρισσού Κατηγορία:Δήμος Δυτικής Αχαΐας Κατηγορία:Εθνικό Πάρκο υγροτόπων Κοτυχίου Στροφυλιάς
Μογκιλιόφ
Το Μογκίλεφ, ή επικρατέστερα Μογκιλιόφ (λευκορωσικά: Магілёў, ρωσικά: Могилёв), είναι μια πόλη στην ανατολική Λευκορωσία, η οποία ανήκει στην ομώνυμη περιφέρεια, παρά τον ποταμό Δνείπερο, περίπου 76 χλμ. από τα σύνορα με την Περιφέρεια Σμολένσκ της Ρωσίας και 105 χλμ. από τα σύνορα με την Περιφέρεια Μπριάνσκ. Έχει περισσότερους από 367.788 κατοίκους (εκτίμηση 2007). Είναι το κέντρο της Περιφέρειας του Μαγιλιόβ και η τρίτη σε μέγεθος πόλη στη Λευκορωσία.
Μαρίνα Φλοίσβου
thumb|280px|Η προκυμαία της μαρίνας, από πίσω πολυάριθμα εστιατόρια και καφετέρειες
Μογκιλιόφ
Ιστορία
Η πόλη ιδρύθηκε το 1267. Μέχρι τον 14ο αιώνα αποτέλεσε τμήμα του Μεγάλου Δουκάτου της Λιθουανίας, μετά από την Ένωση του Λούμπλιν και τη δημιουργία της Πολωνολιθουανικής Κοινοπολιτείας, μεταβιβάστηκε στο Πολωνικό Βασίλειο ως Μόχιλεφ (Mohylew) ή Μόγκιλεφ (Mogilew). Η πόλη άκμασε ως ένας από τους κύριους κόμβους εμπορικών διαδρομών από ανατολή προς δύσης και από βορρά προς νότο. Το 1577 ο βασιλιάς Στέφανος Μπάτορυ της χορήγησε αυτονομία και πολιτικά δικαιώματα. Μετά από την Πρώτη Διαίρεση της Πολωνίας περιήλθε στα χέρια της Ρωσικής Αυτοκρατορίας και ήταν το κέντρο του Κυβερνείου του Μαγιλιόβ. Στα χρόνια μεταξύ 1915-1917, κατά τη διάρκεια του Α΄Παγκόσμιου Πολέμου, η κεντρική διοίκηση του Ρωσικού στρατού εγκαταστάθηκε στην πόλη και ο Τσάρος, Νικόλαος Β΄ της Ρωσίας, ο οποίος πέρασε μεγάλες χρονικές περιόδους εδώ ως Ανώτατος Διοικητής. Το 1918 την κατέλαβε η Γερμανία που τη μεταβίβασε στη θνησιγενή Λαϊκή Δημοκρατία της Λευκορωσίας. Το 1919 πέρασε στα χέρια των δυνάμεων των Μπολσεβίκων και ενσωματώθηκε στη Σοβιετική Σοσιαλιστική Δημοκρατία της Λευκορωσίας. Μεταξύ 1941 και 1944 βρέθηκε υπό γερμανική κατοχή. Από τη στιγμή που η Λευκορωσία κέρδισε την ανεξαρτησία της το 1991 το Μαγιλιόβ παραμένει μια από τις σημαντικότερες πόλεις της.
Οικονομία
Το Μαγιλιόβ είναι ένα από τα κύρια οικονομικά και βιομηχανικά κέντρα της Λευκορωσίας. Μετά τον Δεύτερο Παγκόσμιο Πόλεμο κτίστηκε ένα τεράστιο μεταλλουργικό κέντρο με αρκετά χυτήρια ατσαλιού. Επίσης, μια σειρά από μεγάλα εργοστάσια γερανών, αυτοκινήτων, τρακτέρ και ένα εργοστάσιο χημικών. Η πόλη φιλοξενεί ένα από τα μεγαλύτερα εσωτερικά λιμάνια στον ποταμό Δνείπερο και το ομώνυμο αεροδρόμιο.
Ενδιαφέροντα αξιοθέατα
Το πιο εντυπωσιακό κτήριο του Μαγιλιόβ είναι ο καθεδρικός του Αγίου Στανισλάβ με έξι κίονες (εικόνα), χτισμένος σε στυλ Μπαρόκ αρχιτεκτονικής ανάμεσα στο 1738-52 και διακρίνεται για τις γεμάτες ενέργεια τοιχογραφίες του. Ο ναός του Αγίου Νικολάου (εικόνα) που διατηρεί το επιβλητικό του στυλ του καθεδρικού από το 1668, όπως επίσης το παραδοσιακό τέμπλο, το καμπαναριό, οι τοίχοι, και οι πόρτες. Μικρότερης σημασίας αξιοθέατα περιλαμβάνουν το αρχιεπισκοπικό παλάτι και την αναμνηστική αψίδα, αμφότερα χρονολογούμενα από το 1780, και ένα τεράστιο θέατρο με στυλ που συνδυάζει το νέο-αναγεννησιακό και το νεορωσικό στυλ.
Στο Πολικοβίτσι, ένα αστικό προάστιο του Μαγιλιόβ, υπάρχει μια 350 μέτρων ύψους κεραία τηλεοράσεως, μια από τις μεγαλύτερες σε ύψος κατασκευές στη Λευκορωσία.
Μαρίνα Φλοίσβου
Η μαρίνα Φλοίσβου είναι μια μεγάλη μαρίνα που βρίσκεται στην ομώνυμη συνοικία του Παλαιού Φαλήρου. Στη μαρίνα ελλιμενίζεται πλήθωρα ιδιωτικών σκαφών πολυτελείας, ενώ ταυτόχρονα διαθέτει πάρκο με παιδική χαρά καθώς και διάφορα εστιατόρια, καφέ και μπαρ, όντας έτσι ένας πόλος έλξης για την αναψυχή των κατοίκων της Αθήνας και των επισκεπτών της. Στη μαρίνα επίσης βρίσκονται οι εγκαταστάσεις του Ναυτικού Ομίλου Παλαιού Φαλήρου. Η πρόσβαση σε αυτήν γίνεται από τους σταθμούς του τραμ Πάρκο Φλοίσβου και Τροκαντερό.
Εξωτερικοί σύνδεσμοι
Κατηγορία:Δήμος Παλαιού Φαλήρου
Πρωτάθλημα καλαθοσφαίρισης Α2 εθνικής κατηγορίας ανδρών 2000-2001
Α2 Ανδρών 2000-2001
Η πρώτη φάση της διοργάνωσης διήρκεσε από τις 21 Οκτωβρίου 2000 έως τις 27 Ιανουαρίου 2001. Η δεύτερη φάση ξεκίνησε στις 3 Φεβρουαρίου και ολοκληρώθηκε στις 12 Μαΐου 2001. Πρωταθλήτρια της κατηγορίας αναδείχτηκε η ομάδα της Δράμας για πρώτη φορά στην ιστορία της.
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Α2 Βαθμολογία 20px|Α2
Εξωτερικοί σύνδεσμοι
Κατηγορία:Α2 εθνική κατηγορία καλαθοσφαίρισης ανδρών Πρωταθλημα Ελλαδος Α2 Ανδρων 2000 2001 Πρωταθλημα Ελλαδος Α2 Ανδρων 2000 2001
Κλύμενος
Στην ελληνική μυθολογία με το όνομα Κλύμενος (που σημαίνει «περίφημος») είναι γνωστά τα παρακάτω 4 πρόσωπα:
Πηγή
Κατηγορία:Αργοναύτες Κατηγορία:Ήρωες της ελληνικής μυθολογίας Κατηγορία:Μυθικοί βασιλείς του Ορχομενού Κατηγορία:Μυθικοί βασιλείς της Αρκαδίας
Πλάτανος (αποσαφήνιση)
Η ονομασία Πλάτανος εκτός από το όνομα του γνωστού δένδρου, αφορά και συχνό ελληνικό τοπωνύμιο:
Δείτε επίσης
Κατηγορία:Αποσαφηνίσεις ελληνικών τοπωνυμίων
Σεισμός της Κω (2017)
Ο σεισμός του Αιγαίου είχε μέγεθος 6,7 βαθμών της κλίμακας Ρίχτερ σημειώθηκε στις 21 Ιουλίου 2017, 01:31:00 τοπική ώρα προκάλεσε δύο θανάτους, 120 τραυματισμούς και πολλές ζημιές στη Κω και 360 τραυματισμούς στην Τουρκία.
Σεισμός
μικρογραφία|USGS ShakeMap for the event Ο σεισμός είχε μέγεθος 6,7 βαθμών της κλίμακας Ρίχτερ. Η μέγιστη αντιληπτή ένταση ήταν VIII στην κλίμακα Μερκαλι, το επίκεντρο του σεισμού ήταν στον θαλάσσιο χώρο 10 χιλιόμετρα νοτιοδυτικά από το Μπόντρουμ και 20 χιλιόμετρα βορειοανατολικά της Κω ο σεισμός έγινε ιδιαίτερα αισθητός στη Ρόδο, στην Κάλυμνο, στη Λέρο, στην Ικαρία και στη Σάμο, καθώς και στην Τουρκία, ιδιαίτερα στη Μαρμαρίδα και στις γειτονικές περιοχές της Αλικαρνασσού και της Κνίδου.
Τσουνάμι
Ένα τσουνάμι προκλήθηκε από τον σεισμό και προκάλεσε τοπικές πλημμύρες και κάποιες ζημιές κατά μήκος των ακτών της Κω και της χερσονήσου του Bodrum. το μεγαλύτερο ύψος μετρήθηκε στο λιμάνι της Κω 1,5 μ.
Θύματα
thumb|Καταστροφές από το σεισμό
Στην Κω ο σεισμός είχε ως αποτέλεσμα την απώλεια δύο ανθρώπων όταν κατέρρευσε οροφή από μπαρ, οι τραυματίες στο νησί έφτασαν τους 120 ενώ στην Τουρκία τους 360.
Καταστροφές
Ο σεισμός προκάλεσε βλάβες κυρίως σε παλαιά πλινθόκτιστα κτίρια, καθώς και στο κύριο λιμάνι της νήσου, αρκετά μνημεία πολιτιστικής κληρονομιάς υπέστησαν βλάβες, ενώ κατέρρευσε το ιερό του Μητροπολιτικού Ναού του Αγ. Νικολάου και τμήμα του μουσουλμανικού τεμένους στην πλατεία Ελευθερίας.
Παραπομπές
Κως 2017
Γκιζέμ Καρατζά
Η Γκιζέμ Καρατζά (τουρκικά: Gizem Karaca, 7 Σεπτεμβρίου 1992) είναι Τουρκάλα ηθοποιός και μοντέλο. Το 2011 εκπροσώπησε την Τουρκία στο διαγωνισμό Μις Κόσμος.
Σύντομο βιογραφικό
Γεννήθηκε στην Κωνσταντινούπολη. Έχει πρωταγωνιστήσει σε πολλές τηλεοπτικές σειρές με μεγάλη επιτυχία. Συμμετέχει στο διαγωνισμό Μις Τουρκία στις 2 Ιουνίου 2011 στο TIM Show Centre καταλαμβάνοντας τη δεύτερη θέση και το δικαίωμα να εκπροσωπήσει την Τουρκία στο διαγωνισμό Μις Κόσμος. Με τη συμμετοχή της στο διαγωνισμό, η χώρα της κέρδισε το ειδικό βραβείο World Designer Award.
Παραπομπές
Κατηγορία:Τουρκάλες ηθοποιοί
Βάθη (αποσαφήνιση)
Με το όνομα Βάθη αναφέρονται οι παρακάτω οικισμοί της Ελλάδας:
Κατηγορία:Αποσαφηνίσεις ελληνικών τοπωνυμίων
Πρότυπη μοριακή εντροπία
Στη χημεία, η πρότυπη μοριακή εντροπία (standard molar entropy) είναι η περιεκτικότητα της εντροπίας ενός mol ουσίας, σε πρότυπες συνθήκες (όχι στις κανονικές συνθήκες ).
Η πρότυπη μοριακή εντροπία δίνεται συνήθως με το σύμβολο S° και με μονάδες Τζάουλ (μονάδα μέτρησης) ανά mol και ανά Κέλβιν (J mol−1 K−1). Αντίθετα με την πρότυπη μεταβολή ενθαλπίας σχηματισμού (standard enthalpy change of formation), η τιμή της S° είναι απόλυτη. Δηλαδή, ένα στοιχείο στην πρότυπη κατάσταση έχει μια μηδενική τιμή S° σε θερμοκρασία δωματίου. Η εντροπία μιας καθαρής κρυσταλλικής δομής μπορεί να είναι 0 J mol−1 K−1 μόνο στους 0 K, σύμφωνα με τον τρίτο θερμοδυναμικό νόμο. Όμως, αυτό προϋποθέτει ότι το υλικό σχηματίζει έναν 'τέλειο κρύσταλλο' χωρίς κανένα ελάττωμα ή εξάρμοση, που δεν είναι ποτέ πλήρως αληθές, επειδή οι κρύσταλλοι αυξάνονται πάντα σε μια πεπερασμένη θερμοκρασία. Αυτή η παραμένουσα εντροπία είναι συχνά σχεδόν αμελητέα.
Θερμοδυναμική
Εάν ένα mol ουσίας ήταν στους 0 K, τότε αν ζεσταθεί από το περιβάλλον της στους 298 K, η ολική μοριακή της εντροπία θα ήταν η άθροιση όλων των N μεμονωμένων συνεισφορών:
Εδώ, dqk/T αναπαριστά μια πολύ μικρή ανταλλαγή θερμικής ενέργειας σε θερμοκρασία T. Η ολική μοριακή εντροπία είναι το άθροισμα πολλών μικρών μεταβολών στη μοριακή εντροπία, όπου κάθε μικρή μεταβολή μπορεί να θεωρηθεί μια αντιστρεπτή μεταβολή.
Χημεία
Οι μεταβολές στην εντροπία συσχετίζονται με τις μεταβολές φάσης (phase transitions) και τις χημικές αντιδράσεις. Οι χημικές εξισώσεις χρησιμοποιούν την πρότυπη μοριακή εντροπία των αντιδρώντων και των προϊόντων για να βρουν την πρότυπη εντροπία της αντίδρασης:
Εξωτερικοί σύνδεσμοι
Κατηγορία:Χημικές ιδιότητες
Γεροπλάτανος
Το Γεροπλάτανος είναι ελληνικό τοπωνύμιο, το οποίο προέρχεται από το όνομα του δένδρου πλάτανος:
Κατηγορία:Αποσαφηνίσεις ελληνικών τοπωνυμίων
Διεθνές Νομισματικό Ταμείο
Το  Διεθνές Νομισματικό Ταμείο (ΔΝΤ) (αγγλικά: International Monetary Fund - IMF, προφέρεται Άι Εμ Εφ, γαλλικά: Fonds Monetaire International - FMI), είναι ένας διεθνής οργανισμός ο οποίος επιβλέπει το παγκόσμιο χρηματοπιστωτικό σύστημα παρακολουθώντας τις συναλλαγματικές ισοτιμίες και τα ισοζύγια πληρωμών και προσφέροντας οικονομική και τεχνική βοήθεια όταν του ζητηθεί. Το ΔΝΤ ιδρύθηκε στις 27 Δεκεμβρίου του 1945 όπως κυρώθηκε στο Φεκ 315 και τον Αναγκαστικό Νόμο 766 στην Ουάσιγκτον, την πρωτεύουσα των ΗΠΑ κατόπιν συνομολόγησης 29 Χωρών που είχαν συμβάλει στο 80% του κεφαλαίου. Η ίδρυση του Οργανισμού αυτού είχε προπαρασκευαστεί κατά τη Διεθνή Νομισματική και Χρηματοδοτική Συνδιάσκεψη που συνήλθε στο Μπρέτον Γουντς, του Νιου Χάμσαϊρ των ΗΠΑ, ενάμισι χρόνο πριν, από 1ης Ιουλίου μέχρι 22 Ιουλίου του 1944. Έδρα του Οργανισμού ορίσθηκε η Ουάσιγκτον, ως πρωτεύουσα της χώρας με το μεγαλύτερο ποσοστό συμμετοχής.
Σκοποί του ΔΝΤ
Κύριος σκοπός του εν λόγω οργανισμού είναι η προώθηση της διεθνούς νομισματικής συνεργασίας μεταξύ των κρατών-μελών με ισόρροπη ανάπτυξη του διεθνούς εμπορίου. Για τον σκοπό αυτό προωθούνται συγκεκριμένα μέτρα, ή οσάκις κρίνεται αναγκαίο αποφασίζονται ιδιαίτερα μέτρα, μεταξύ των οποίων είναι:
Διοικητική διάρθρωση ΔΝΤ
right|thumb|250px|Το κτήριο του ΔΝΤ στην [[Ουάσινγκτον]] Ανώτατο διοικητικό όργανο του ΔΝΤ είναι το λεγόμενο «Συμβούλιο των Διοικητών» στο οποίο εκπροσωπείται κάθε κράτος μέλος μ΄ ένα Διοικητή και έναν αναπληρωματικό για πέντε συνεχή έτη. Το Συμβούλιο αυτό συνέρχεται μία φορά ετησίως στη λεγόμενη "Τακτική Σύνοδο". Κατά τη διάρκεια της συνόδου αυτής εγκρίνονται τα πεπραγμένα του Οργανισμού, εκλέγονται νέοι διευθυντές, ενώ λαμβάνονται διάφορες αποφάσεις όπως π.χ. τυχόν αλλαγή ισοτιμιών, περί εισόδου νέων μελών, κ.λπ. Πολλές από τις εξουσίες του Συμβουλίου των διοικητών έχουν σήμερα μεταβιβαστεί στο Εκτελεστικό Συμβούλιο που αποτελεί τον αμέσως υφιστάμενο όργανο του ΔΝΤ.
Ο Διοικητικός Διευθυντής του Συμβουλίου προΐσταται του Εκτελεστικού Συμβουλίου καθώς και όλου του προσωπικού του Οργανισμού που υπολογίζεται περίπου στα 4000 άτομα από 180 και πλέον χώρες.
Σημειώνεται ότι το Εκτελεστικό Συμβούλιο ασχολείται κυρίως με θέματα τρέχουσας φύσεως του Οργανισμού αφού για τα σημαντικότερα επιλαμβάνεται το Συμβούλιο των Διοικητών.
Συστήματα Διάχυσης Δεδομένων (DDS)
Το 1995 το Διεθνές Νομισματικό Ταμείο (ΔΝΤ) άρχισε να εργάζεται για τη δημιουργία προτύπων διάχυσης δεδομένων (data dissemination) με στόχο να καθοδηγήσει τις χώρες-μέλη του ΔΝΤ να δημοσιοποιούν στο κοινό τα οικονομικά τους στοιχεία. Η Διεθνής Νομισματική και Οικονομική Επιτροπή (ΔΝΟΕ) προσυπέγραψε τα πρότυπα, τα οποία χωρίζονται σε δύο συστήματα: το Σύστημα Διάχυσης Γενικών Δεδομένων (GDDS - General Data Dissemination System) και το Πρότυπο Διάχυσης Ειδικών Δεδομένων (SDDS - Special Data Dissemination Standard).
Το Εκτελεστικό Συμβούλιο του ΔΝΤ ενέκρινε τα SDDS και GDDS το 1996 και το 1997 αντίστοιχα, ενώ ακολούθησαν τροποποιήσεις οι οποίες εκδόθηκαν στον αναθεωρημένο "Οδηγό στο Σύστημα Διάχυσης Γενικών Δεδομένων" (Guide to the General Data Dissemination System). Το σύστημα απευθύνεται κυρίως σε στατιστικολόγους και στοχεύει να βελτιώσει πολλές πτυχές στα στατιστικά συστήματα των χωρών.
Μέλη του ΔΝΤ
Μέλη του ΔΝΤ γίνονται δεκτά μόνο ελεύθερες και κυρίαρχες χώρες. Το 2000 τα μέλη του ΔΝΤ αριθμούσαν 182 (χώρες) ενώ σήμερα (2020) έχουν αυξηθεί κατά 8 και ανέρχονται σε 190 μέλη.
Στα συστήματα παρακολούθησης των οικονομιών, συνεισφέρουν στατιστικά δεδομένα χωρίς να είναι μέλη του ΔΝΤ, και τα εξής κράτη και περιοχές:
Δεν είναι μέλη του ΔΝΤ επίσης οι εξής έξι χώρες:
Κριτήρια για ένταξη
Το μερίδιο (quota) ενός μέλους του ΔΝΤ καθορίζει τη συνδρομή που πρέπει να πληρώνει, το βάρος της ψήφου του, την πρόσβαση σε χρηματοδοτήσεις από το ΔΝΤ, και το μερίδιό του σε Special Drawing Rights. Ένα μέλος δεν μπορεί μονομερώς να αυξήσει το μερίδιό του - η οποιαδήποτε αύξηση πρέπει πρώτα να εγκριθεί από το Εκτελεστικό Συμβούλιο. Για παράδειγμα, το 2001 δεν επιτράπηκε στην Κίνα να αυξήσει το μερίδιό της όσο επιθυμούσε, ώστε να παραμείνει στο επίπεδο της μικρότερης οικονομίας των G7 (Καναδάς). Έκτοτε, η συνεισφορά της έχει αυξηθεί μόνο ελαφρώς.
Από το 2006 διεξάγεται συζήτηση για αλλαγές στον τρόπο ψήφισης, ώστε να γίνεται πιο δίκαια.
Βοήθεια και μεταρρυθμίσεις
Η βασική αποστολή του ΔΝΤ είναι να παρέχει τεχνική και οικονομική βοήθεια σε χώρες που βρίσκονται σε πολύ δύσκολη οικονομική κατάσταση. Χώρες-μέλη που έχουν πρόβλημα με το ισοζύγιο πληρωμών μπορούν να ζητήσουν δάνεια και βοήθεια στη διαχείριση της εθνικής τους οικονομίας. Για να δοθεί η βοήθεια απαιτείται συνήθως από τις χώρες αυτές να προβούν σε μεταρρυθμίσεις (οι οποίες αναφέρονται σε μερικές περιπτώσεις ως "συναίνεση της Ουάσινγκτον"). Αυτές οι μεταρρυθμίσεις συνήθως απαιτούνται γιατί χώρες με σταθερή συναλλαγματική ισοτιμία μπορούν να δημιουργήσουν οικονομικές, νομισματικές και πολιτικές πρακτικές οι οποίες να οδηγήσουν οι ίδιες το σύστημα σε κρίση. Για παράδειγμα, χώρες με τεράστια ελλείμματα προϋπολογισμού, ανεξέλεγκτο πληθωρισμό, αυστηρό έλεγχο τιμών, ή ιδιαίτερα υπερτιμημένο ή υποτιμημένο νόμισμα διατρέχουν τον κίνδυνο να αντιμετωπίσουν στο μέλλον σοβαρό πρόβλημα με το ισοζύγιο πληρωμών. Έτσι, τα προγράμματα αυτά έχουν ως στόχο, να διορθώσουν τις συνθήκες που οδήγησαν στην οικονομική κρίση και όχι απλώς να χρηματοδοτήσουν την έλλειψη υπεύθυνης στάσης στα οικονομικά.
Όταν η βοήθεια συνίσταται από δάνεια, αυτά συνήθως δίνονται σε δόσεις, καθεμιά από τις οποίες δίνεται υπό την προϋπόθεση ότι έχουν επιτευχθεί συγκεκριμένοι στόχοι.
Επικρίσεις
Η προσέγγιση του ΔΝΤ έχει δεχτεί πολλές επικρίσεις. Σύμφωνα με πολλούς υποστηρικτές του ΔΝΤ, κάποιες από αυτές τις επικρίσεις είναι αποτέλεσμα του ότι οι περισσότεροι άνθρωποι δεν γνωρίζουν καλά τις λειτουργίες και τους στόχους του ΔΝΤ, και αυτό οφείλεται στην έλλειψη διαφάνειας εντός του ΔΝΤ, καθώς και στην περίπλοκη φύση του διεθνούς οικονομικού συστήματος γενικότερα. Οι εισηγήσεις για βελτίωση αυτής της κατάστασης περιλαμβάνουν τη μείωση των οικονομολόγων, οι οποίοι - πολλοί φοβούνται - ότι χρησιμοποιούν τις χώρες του αναπτυσσόμενου κόσμου ως πειραματόζωα. Από την άλλη, κάποιοι φοβούνται ότι οι αλλαγές αυτές που προτείνονται εισάγουν θέματα που είναι περισσότερο πολιτικά παρά οικονομικά και τα οποία έχουν ήδη οδηγήσει σε οικονομικές κρίσεις. Σύμφωνα με τον Ούλριχ Μπεκ, το Διεθνές Νομισματικό Ταμείο έχει ως πρωταρχικό στόχο την αποτροπή μια παγκόσμιας οικονομικής κρίσης. [[Αρχείο:Fek315a-27121945.jpg|μικρογραφία|Επικύρωση συμφωνίας Bretton Woods (ΦΕΚ 315Α/27-12-1945) Ο ρόλος των δύο οργανισμών του [[Σύστημα ισοτιμιών Μπρέτον Γουντς|Μπρέτον Γουντς]] έχει αμφισβητηθεί από μερικούς από τα τέλη της ψυχροπολεμικής περιόδου. Οι επικριτές ισχυρίζονται ότι αυτοί που κατευθύνουν την πολιτική του ΔΝΤ εσκεμμένα στήριξαν καπιταλιστικές στρατιωτικές δικτατορίες που πρόσκεινταν φιλικά σε αμερικανικές και ευρωπαϊκές εταιρείες. Οι επικριτές ισχυρίζονται επίσης ότι το ΔΝΤ είναι σε γενικές γραμμές απαθές ή και εχθρικό στις απόψεις τους για δημοκρατία, ανθρώπινα δικαιώματα και εργατικά δικαιώματα. Η αντιπαράθεση αυτή έχει συμβάλει στη δημιουργία του κινήματος ενάντια στην παγκοσμιοποίηση. Άλλοι ισχυρίζονται ότι το ΔΝΤ δεν έχει αρκετή ισχύ για να δημοκρατικοποιήσει κυρίαρχα κράτη, αν και αυτό δεν εντάσσεται ούτως ή άλλως στους δεδηλωμένους στόχους του, οι οποίοι είναι να συμβουλεύει και να προωθεί την οικονομική σταθερότητα. Το επιχείρημα υπέρ του ΔΝΤ είναι ότι η οικονομική σταθερότητα αποτελεί πρόδρομο της δημοκρατίας.
Δύο επικρίσεις από οικονομολόγους είναι ότι η οικονομική βοήθεια δίδεται πάντοτε υπό διάφορες προϋποθέσεις (conditionalities), περιλαμβανομένων των Προγραμμάτων Διαρθρωτικής Προσαρμογής (Structural Adjustment Programs). Οι προϋποθέσεις, υποστηρίζεται, παρεμποδίζουν την κοινωνική σταθερότητα και επομένως και τους δεδηλωμένους στόχους του ΔΝΤ, ενώ τα Προγράμματα Διαρθρωτικής Προσαρμογής οδηγούν σε αύξηση της φτώχειας στις χώρες που δέχονται τη βοήθεια.
Κατά κανόνα, το ΔΝΤ και οι υποστηρικτές του είναι υπέρμαχοι της μονεταριστικής προσέγγισης. Αυτό έχει ως συνέπεια ότι εκείνοι που ανήκουν στη σχολή σκέψης της προσφοράς (supply-side economics) διαφωνούν ανοικτά με το ΔΝΤ. Το ΔΝΤ υποστηρίζει συχνά την υποτίμηση νομισμάτων, την οποία η σχολή της προσφοράς θεωρεί ότι αυξάνει τον πληθωρισμό. Επίσης, συνδέουν την ψηλή φορολογία των προγραμμάτων λιτότητας με συρρίκνωση της οικονομίας.
Η υποτίμηση του νομίσματος συνιστάται από το ΔΝΤ σε κυβερνήσεις χωρών των οποίων η οικονομία βρίσκεται σε κακή κατάσταση. Οι οικονομολόγοι που δίνουν έμφαση στην προσφορά ισχυρίζονται ότι οι κεϋνσιανές πολιτικές του ΔΝΤ είναι καταστροφικές για την οικονομική ευημερία.
Από την άλλη, το ΔΝΤ μερικές φορές υποστηρίζει "προγράμματα λιτότητας", τα οποία συνεπάγονται αύξηση των φόρων ακόμη και όταν η οικονομία είναι αδύνατη, με στόχο να παρέχουν έσοδα στην κυβέρνηση για να αντιμετωπίσει το έλλειμμα προϋπολογισμού, κάτι που είναι αντίθετο με την κεϋνσιανή πολιτική. Αυτές οι πολιτικές επικρίθηκαν από τον Τζόζεφ Ε. Στίγκλιτς, πρώην οικονομολόγο και αντιπρόεδρο της Παγκόσμιας Τράπεζας, στο βιβλίο του Globalization and Its Discontents. Ο Στίγκλιτς υποστήριξε ότι, στρεφόμενο σε μια πιο νομισματική προσέγγιση, το ΔΝΤ δεν έχει πλέον έγκυρο στόχο, αφού σχηματίστηκε για να παρέχει κονδύλια σε χώρες για να υλοποιήσουν κεϋνσιανή αποκατάσταση των πληθωριστικών μεγεθών.
Προηγούμενοι διευθυντές
Βάσει άγραφου νόμου, ο Διοικητής του ΔΝΤ είναι πάντοτε από την Ευρώπη και ο Πρόεδρος της Παγκόσμιας Τράπεζας από τις Ηνωμένες Πολιτείες. Οι Εκτελεστικοί Διευθυντές, οι οποίοι εγκρίνουν τον Διοικητή, ψηφίζονται από τους Υπουργούς Οικονομικών των χωρών που εκπροσωπούν. Ο δεύτερος τη τάξει στην ιεραρχία του ΔΝΤ είναι παραδοσιακά Αμερικανός.
Το ΔΝΤ ελέγχεται ως επί το πλείστον από τις μεγάλες δυνάμεις της Δύσης, με το βάρος ψήφου στο Εκτελεστικό Συμβούλιο να καθορίζεται από την οικονομική συνεισφορά της κάθε χώρας στον οργανισμό. Σπάνια το Συμβούλιο υπερψηφίζει αποφάσεις που συγκρούονται με τα συμφέροντα των ΗΠΑ ή των ευρωπαϊκών χωρών.
Αχαιός
Το λήμμα Αχαιός μπορεί να αναφέρεται σε κάποιο από τα παρακάτω πρόσωπα:
Κατηγορία:Αποσαφηνίσεις ονομάτων
Κλυτία
Στην ελληνική μυθολογία με το όνομα Κλυτία ή Κλυτίη είναι γνωστά τα παρακάτω τρία πρόσωπα:
Μεγαπλάτανος
Το Μεγαπλάτανος είναι ελληνικό τοπωνύμιο, το οποίο προέρχεται από το όνομα του δένδρου πλάτανος:
Μεγάλα Διονύσια
Τα Μεγάλα ή εν άστει Διονύσια ήταν αθηναϊκή γιορτή προς τιμήν του Διονύσου του Ελευθερέα. Θεσμοθετήθηκαν από τον Πεισίστρατο.
Ήταν μία πολυήμερη, ανοιξιάτικη γιορτή που διαρκούσε από τις 8 έως τις 13 του μηνός Ελαφηβολιώνος και άρχιζαν να γιορτάζονται στην Αθήνα από τα μέσα του 6ου αιώνα όταν ο τύραννος Πεισίστρατος εισήγαγε στο άστυ, από την κώμη των Ελευθερών, τη λατρεία του Ελευθερέως Διονύσου. Την 1η μέρα, εκτός από μια θυσία στον Ασκληπιό, το τέμενος του οποίου βρισκόταν πλάι σε αυτό του Διονύσου, στη νότια πλαγιά της ακρόπολης, γινόταν επίσης η μεταφορά του ξόανου του θεού από το τέμενος αυτό σε ένα μικρό ναό της Ακαδήμειας. Αυθημερόν γινόταν και προάγωνας, με τον οποίο δινόταν στο κοινό μια συνοπτική ιδέα των δραματικών παραστάσεων που θα παρουσιάζονταν. Την επόμενη μέρα, μια μεγάλη εύθυμη πομπή μετέφερε μέσω του Κεραμεικού το ξόανο από την Ακαδήμεια στο ιερό του θεού, σε ανάμνηση της παλιάς μεταφοράς του από την κώμη των Ελευθερών. Συμμετείχαν ομάδες ανδρών και παιδιών που έψαλλαν διθυράμβους, νέοι που οδηγούσαν ταύρους για θυσία στο Θεό αλλά και νέες που κουβαλούσαν κάνιστρα με τα απαραίτητα σκεύη. Το απόγευμα και το βράδυ οι πολίτες γύριζαν στην πόλη χορεύοντας. Την 3η μέρα ξεκινούσαν οι δραματικοί αγώνες, στους οποίους ήταν αφιερωμένες και οι υπόλοιπες μέρες της γιορτής.
Οι τραγωδίες παρουσιάζονταν από την 10η μέχρι και τη 15η ημέρα του Ελαφηβολιώνα (Μάρτιος/Απρίλιος) αρχικά και μετά τους κλασικούς χρόνους έως και την 7η μεσούντος, δηλαδή δύο ημέρες ακόμα. Είναι επίσης γνωστό ότι από το το 486 π.Χ. κατά τη διάρκεια των εορτών παρουσιάζονταν κωμωδίες. Ο διαγωνισμός τραγικών ηθοποιών τοποθετείται χρονικά στα 449 ενώ των κωμικών πολύ αργότερα (329-312).
Εκτιμάται ότι την επόμενη μέρα των Διονυσίων λάμβανε χώρα συνέλευση απολογισμού των Διονυσίων, ενώ πηγές αναφέρουν και την τέλεση της γιορτής των Πανδίων την τελευτάια μέρα.
Παραπομπές
Κατηγορία:Αρχαίες αθηναϊκές εορτές Κατηγορία:Αρχαίο δράμα
Διόνυσος ο Ελευθερέας
Ο Διόνυσος ο Ελευθερέας  ήταν τοπικός θεός της περιοχής των Αθηνών. Πήρε το όνομά του από το ξόανο που μεταφέρθηκε στην Αθήνα από το Αττικοβοιοτικό χωριό Ελευθερές. Το ιερό του βρισκόταν στη νότια πλευρά της Ακρόπολης, όπου και είχε στηθεί το ομώνυμο θέατρο του Διονύσου.
Κατηγορία:Θεότητες της ελληνικής μυθολογίας Κατηγορία:Αρχαία ιερά της Αθήνας Κατηγορία:Αρχαία αθηναϊκή λατρεία
Μπουφάν
Ετυμολογία του ονόματος του ρούχου
Το όνομα του ρούχου προήλθε απ' τη Γαλλική λέξη bouffant η οποία σημαίνει φουσκωτός και αυτό επειδή τα πρώτα μπουφάν που κυκλοφόρησαν στην αγορά ήταν φουσκωτά. Τα μπουφάν πρωτοφτιάχτηκαν στη Γαλλία κι απο κει διαδόθηκαν και στον υπόλοιπο Κόσμο. Τα μπουφάν βγαίνουν σε πολλές ποιότητες και χρώματα.
Είδη μπουφάν
Υπάρχου πολλά είδη μπουφάν, απ' τα οποία τα δημοφιλέστερα είναι τα ακόλουθα:
Παραπομπές
Κατηγορία:Ένδυση
Τύπος του Σόμμερφελντ
Στην κβαντική μηχανική, ο τύπος του Σόμμερφελντ είναι μία μαθηματική εξίσωση που υπολογίζει τις διορθώσεις στις ενεργειακές στάθμες του ηλεκτρονίου στο άτομο του υδρογόνου που οφείλονται στο φαινόμενο της λεπτής υφής. Ονομάστηκε έτσι προς τιμήν του Γερμανού θεωρητικού φυσικού Άρνολντ Σόμμερφελντ ο οποίος πρώτος υπολόγισε τη διόρθωση αυτή στα πλαίσια της μη σχετικιστικής κβαντομηχανικής και της θεωρίας διαταραχών.
Μαθηματική περιγραφή
όπου
Ο εκθέτης (1) στην έκφραση της διόρθωσης ενέργειας ΔΕ αναφέρεται στο γεγονός ότι ο τύπος αντιστοιχεί στην πρώτη τάξη διόρθωσης, όπως αυτή ορίζεται στη θεωρία διαταραχών.
Δείτε επίσης
Κατηγορία:Κβαντική μηχανική Κατηγορία:Ατομική φυσική
Ειδικό ερασιτεχνικό πρωτάθλημα ποδοσφαίρου 2013
Το 2013 μετά την ολοκλήρωση της κανονικής περιόδου 2012-13 στα τοπικά πρωταθλήματα σε καθε ΕΠΣ διεξάγεται για 20η φορά το Ειδικό ερασιτεχνικό πρωτάθλημα ποδοσφαίρου λόγω της αναδιάρθρωσης του αριθμού των κατηγοριών του ποδοσφαίρου για τη σεζόν 2013-2014.
Αναδιάρθρωση
Σεζόν Δ΄ Εθνική 2012–13 (107 ομάδες σε 10 ομίλους)
Διοργάνωση
Το Ειδικό πρωτάθλημα 2013 διεξήχθη με τις 56 ομαδες πρωταθλητές/συμπρωταθλητές/δευτεραθλητές των τοπικών ΕΠΣ χωρισμένες σε 14 ομίλους, από 4 ομάδες ο καθένας. Προβιβάστηκαν στη Γ' Εθνική 2013–14 οι 14 πρώτες ομάδες από κάθε όμιλο. Το πρωτάθλημα ξεκινήσε την Κυριακή 12 Μαΐου και ολοκληρωθηκε την Κυριακή 2 Ιουνίου 2013.
1ος Όμιλος
Στον 1ο όμιλο συμμετείχαν οι πρωταθλητές των παρακάτω ενώσεων1 : ΕΠΣ Έβρου, ΕΠΣ Θράκης, ΕΠΣ Ξάνθης και ΕΠΣ Καβάλας
1 Η πρόταση της Επιτροπής Πρωταθλήματος για τα μπαράζ ανόδου.
2ος Όμιλος
Στον 2ο όμιλο συμμετέχουν οι πρωταθλητές των παρακάτω ενώσεων1 : ΕΠΣ Δράμας, ΕΠΣ Σερρών και οι δύο πρώτες της ΕΠΣ Μακεδονίας.
1 Η πρόταση της Επιτροπής Πρωταθλήματος για τα μπαράζ ανόδου. 2 Λόγω απόλυτης ισοβαθμίας, έγινε αγώνας μπαράζ μεταξύ Δόξας Πενταλόφου και Ηρακλή Αμμουδιάς, στις 9 Ιουνίου 2013 στο στάδιο της Χρυσούπολης Καβάλας. Η Δόξα Πενταλόφου κέρδισε με 1-0 και πήρε το εισιτήριο της ανόδου.
3ος Όμιλος
Στον 3ο όμιλο συμμετέχουν οι πρωταθλητές των παρακάτω ενώσεων1 : ΕΠΣ Ημαθίας, ΕΠΣ Κιλκίς, ΕΠΣ Χαλκιδικής και ΕΠΣ Πέλλας.
1 Η πρόταση της Επιτροπής Πρωταθλήματος για τα μπαράζ ανόδου.
4ος Όμιλος
Στον 4ο όμιλο συμμετέχουν οι πρωταθλητές των παρακάτω ενώσεων1 : ΕΠΣ Γρεβενών, ΕΠΣ Καστοριάς, ΕΠΣ Κοζάνης και ΕΠΣ Φλώρινας
1 Η πρόταση της Επιτροπής Πρωταθλήματος για τα μπαράζ ανόδου.